ગઢડામાં ઈ.સ. ૧૮૨૯માં બંધાયેલ ગોપીનાથ દેવનું મંદિર સૌથી મોટા સ્વામિનારાયણ મંદિર પૈકીનું એક છે અને ઉંચી ઉભણી સાથેનું સ્થાપત્યની દૃષ્ટિએ તે સરસ સ્થળ છે. તેમાં વિશાળ ચોક અને સભાખંડ તથા વિશાળ ધર્મશાળા છે. દૂરદૂરના સ્થળોએથી હજારો યાત્રાળુઓ ભગવાનના દર્શન માટે ગઢડા આવે છે. ભાદરવા સુદ અગિયારસે મોટો જલજીલાણી મેળો ગઢડા ભરાય છે. સ્વામિનારાયણ સંપ્રદાય માટે તે અગત્યનો ઉત્સવ છે. ધણા ભક્તો તેમાં ભાગ લે છે.